CELEX: 62015CN0577
Language: et
Date: 2015-11-09 00:00:00
Title: Kohtuasi C-577/15 P: SV Capital OÜ 9. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-660/14: SV Capital OÜ versus Euroopa Pangandusjärelvalve (EBA)

18.1.2016   
            
            
               ET
            
            
               Euroopa Liidu Teataja
            
            
               C 16/22
            
         SV Capital OÜ 9. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-660/14: SV Capital OÜ versus Euroopa Pangandusjärelvalve (EBA)
   (Kohtuasi C-577/15 P)
   (2016/C 016/28)
   Kohtumenetluse keel: inglise
   
      Pooled
   
   
      Apellant: SV Capital OÜ (esindaja: advokaat M. Greinoman)
   
      Teised menetlusosalised: Euroopa Pangandusjärelvalve (EBA), Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu 9. septembri 2015. aasta otsus kohtuasjas T- 660/14 osas, milles (1) tuvastatakse, et EBA otsuse C 2013 002 peale esitatud hagiavaldus on vastuvõetamatu, ja (2) tühistatakse Euroopa järelevalveasutuste apellatsiooninõukogu 14. juuli 2014. aasta otsus 2014-C1-02 osas, mis puudutab apellandi kaebuse vastuvõetavust, ning (3) otsustatakse kulude jaotus;
            
         
               —
            
            
               saata kohtuasi tagasi arutamiseks Üldkohtule;
            
         
               —
            
            
               mõista apellatsioonimenetluse kohtukulud välja kostjalt ja jätta menetlusse astuja kohtukulud tema enda kanda.
            
         
      Väited ja peamised argumendid
   
   Üldkohtu poolt 9. septembril 2015 kohtuasjas T-660/14 tehtud otsuse peale esitatud apellatsioonkaebuse põhjendamiseks esitab apellant järgmised väited ja argumendid:
   Üldkohus tegi otsuse ultra petita;
   Üldkohus rikkus määruse 1093/2010/EL (1) artikli 60 lõiget 1, sest hagi otsuse EBA C 2013 002 peale esitati õigeaegselt, arvestades, et selle suhtes tegi otsuse esiteks ESA apellatsiooninõukogu;
   Üldkohus rikkus Üldkohtu kodukorra artikli 48 lõiget 2 (kehtiv kuni 31. detsember 2014);
   Üldkohus rikkus ELTL artiklit 263, sest hagi otsuse EBA C 2013 002 peale esitati õigeaegselt, arvestades haldusmenetlust, mis kestis kuni 14. juulini 2014;
   Üldkohus rikkus Euroopa Liidu Kohtu põhikirja artiklit 45, sest arvestades ettenägematuid asjaolusid, oli hagi otsuse EBA C 2013 002 peale esitatud õigeaegselt;
   Üldkohus rikkus ELTL artiklit 263 ning määruse nr 1093/2010/EL artikli 60 lõiget 1 ja artikli 61 lõiget 1, sest hagi otsuse EBA C 2013 002 peale oli vastuvõetav nii seetõttu, et otsus oli adresseeritud apellandile, kui ka seetõttu, et vaidlus puudutas apellanti otse ja isikulikult;
   otsuses EBA C 2013 002 on tehtud faktvigu;
   otsuses EBA C 2013 002 on ületatud kaalutlusõiguse piire;
   otsuses EBA C 2013 002 on rikutud määruse 1093/2010/EL artikli 39 lõiget 1 ja otsuses EBA C 2013 002 EBA hea haldustava koodeksi artiklit 16;
   otsuses EBA C 2013 002 on rikutud EBA siseeeskirjade artikleid 3.3 ja 3.4 ning artiklit 3.5 otsuses EBA C 2013 002;
   otsuses EBA C 2013 002 on EBA kuritarvitanud võimu ja tegutsenud ebamõistlikult.
   
      (1)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, lk 12).